Fredrik Barth

Thomas Fredrik Weybye Barth (født 22. desember 1928 i Leipzig, død 24. januar 2016 i Oslo) var en norsk sosialantropolog som har satt et sterkt og varig preg på det norske fagmiljøet. Han er en av de internasjonalt mest siterte norske samfunnsforskere og omtalt som Skandinavias fremste sosialantropolog.Barth var professor emeritus ved Universitetet i Oslo, Universitetet i Bergen, Emory University (Atlanta, USA) og Harvard University (Boston, USA).


== Liv ==
Fredrik Barth var sønn av Randi Thomassen og mineralogen Thomas Barth. Faren var professor ved Universitetet i Leipzig da sønnen ble født, og flere av barndomsårene tilbrakte han i Tyskland og USA.
Etter studier i paleoantropologi og kulturhistorie tok Barth i 1949 Master of Arts ved Universitetet i Chicago. Det første feltarbeidet hans resulterte i monografien Principles of Organization in Southern Kurdistan (1953) som til dels var fundert på Alfred Radcliffe-Browns strukturfunksjonalisme. Et doktorgradsarbeid ved Universitetet i Oslo framlagt på dette arbeidet ble underkjent. Barth tok doktorgraden ved University of Cambridge i 1957 på et arbeid om politisk organisering hos de pakistanske Swat-pathanene, Political Leadership Among the Swat Pathans (1959).
Han ble knyttet til Universitetet i Bergen i 1961 og fikk professortittel i sosialantropologi i 1965 og ble med det den første professor i et samfunnsvitenskapelig fag ved dette universitetet. Etter en årrekke i Bergen, returnerte han til Oslo i 1974 der han ble utnevnt til professor i etnografi og bestyrer ved Etnografisk Museum. I 1985 ble han statsstipendiat.
Barths ektefelle, Unni Wikan, er professor emerita i sosialantropologi ved Universitetet i Oslo.


== Akademisk virke ==
Barth gjennomførte feltstudier i land som Irak, Pakistan, Iran, Balutsjistan, Sudan, Ny-Guinea, Oman, Bali, Bhutan og Norge, og skrev en rekke bøker.
Ved Universitetet i Bergen etablerte Barth seg som en av de mest dominerende personlighetene i norsk sosialantropologi i det 20. århundre. Han bygget et sterkt fagmiljø ved byens universitet, «virkningen av denne miljøbyggingen var at sosialantropologene satte seg i respekt i Bergen, […]». En rekke sentrale skikkelser i det sosialantropologiske fagmiljøet er utdannet under Barths veiledning, og forskningen hans påvirket utviklingen av en rekke temaer innenfor norsk antropologi. I fagdebatten ble Barths retning kjent som «the Bergen school of anthropology».Barth gjennomførte tidlig et feltarbeid på det politiske systemet i Swat-dalen i den nordlige delen av Pakistan. Dette arbeidet resulterte i monografien Political Leadership Among the Swat Pathans (1959) som er basert på hans doktoravhandling levert ved Universitetet i Cambridge. I kontrast til den britiske  skolen med sitt statiske, strukturfunksjonalistiske tankesett, vektla Barth hvordan helheten kunne forstås spillteoretisk som et aggregert resultat av enkeltindividers strategiske avgjørelser.Models of social organization (1966) regnes som Barths teoretiske manifest, her utvikler han en aktørsentrert modell som antas å kunne anvendes på alle former for sosialt liv. Et viktig bidrag her var hans forståelse av hvordan studiet av generative prosesser var overlegent systemteoretiske struktur-funksjonalistiske modeller. Det er en stor grad av likhet i de grunnleggende tankefigurene mellom Barths tidlige arbeider som Models... og senere arbeider, slik som Balinese worlds (1990). Denne tankeretningen er kjent som prosessanalyse.
I artikkelsamlingen Ethnic Groups and Boundaries (1969), som Barth redigerte og skrev åpningsartikkelen til, søker han å trekke tråder fra både sosialkontruksjonisme og spillteori til forståelsen av etnisitet. Særlig vektlegger han grensen mellom etniske grupper og de kommunikative prosessene de inngår i, i stedet for å fiksere på en antatt «etnisk essens». Ethnic Groups... er norgeshistoriens mest internasjonalt siterte samfunnsvitenskapelige artikkel. Ifølge Google Scholar har denne boka over 9000 siteringer i akademiske publikasjoner fram til 2015.
Boka Ritual and knowledge among the Baktaman (1975) er en studie av innfødte kunnskapssystemer blant et steinalderfolk på Ny-Guinea, hvor hemmeligholdelsen av okkult rituell kunnskap er det sentrale. Barth har skrevet mer om dette i sine arbeider «The guru and the conjurer» (utgitt i tidsskriftet Man i 1990) og i hans Cosmologies in the Making (1987).


== Priser og utmerkelser ==
Æresdoktor ved Universitetet i Bergen. For «for hans viktige bidrag til etableringen og utviklingen av moderne sosialantropologi i Norge og for hans grensesprengende og, internasjonalt sett, innflytelsesrike vitenskapelige bidrag siden 1950-tallet og frem til i dag»
Det kongelige hoff kunngjorde 10. desember 2008 at kongen hadde utnevnt Barth til kommandør av St. Olavs Orden «for hans innsats innen sosialantropologi».
I august 2012 ble Fredrik Barth utnevnt til æresdoktor ved Universitetet i Zürich. Utnevnelsen fant sted ved Universitetet i Oslo.


== Bibliografi ==
Universitetsbiblioteket i Oslo utarbeidet i 2012 en oppdatert bibliografi over Barths forfatterskap.
BiografierThomas Hylland Eriksen: Fredrik Barth : en intellektuell biografi Universitetsforlaget 2013 ISBN 9788215022321 finner også i engelsk utgave: Fredrik Barth: An intellectual biography University of Chicago Press 2015 ISBN 9780745335360Bøker1953 Principles of Social Organization in Southern Kurdistan Universitetets Etnografiske Museum Bulletin 7
1956 Indus and Swat Kohistan: an Ethnographic Survey Studies honouring the centennial of Universitetets Etnografiske museum Universitetets Etnografiske Museum
1957 Political Organisation of Swat Pathans Doktorgradsavhandling University of Cambridge
1959 Political Leadership among Swat Pathans Monographs on Social Anthropology Athlone Press
1961 Nomads of South Persia: the Basseri tribe of the Khamseh confederacy. Oslo: Oslo University Press. 1961.  Universitetets etnografiske museum Bulletin Universitetets etnografiske museum også publisert av Universitetsforlaget, Oslo 1964
1963 The Role of the Entrepreneur in Social Change in Northern Norway (red.), Årbok for Universitetet i Bergen Humanistisk serie 1963:3 Universitetsforlaget også publisert som The Role of the entrepreneur in social change in Northern Norway. Bergen: Universitetsforl. 1972. ISBN 8200021017. 
1965 Utviklingslandene i vår tid. Bergen: Vestlandske bondestemna. 1965. 
1966 Models of Social Organization Royal Anthropological Institute Occasional paper Royal Anthropological Institute of Great Britain and Ireland
1966 The Social Organization of the Marri Baluch av Robert N Pehrson samlet og analysert fra hans notater av Fredrik Barth Viking Fund Publications in Anthropology
1967 Human Resources: Social and Cultural Features of The Jebel Marra Project Area Bergen Occasional Papers in Social Anthropology, 1 Bergen: Universitetet i Bergen
1969 Ethnic groups and boundaries: the social organization of culture difference. Oslo: Universitetsforlaget. 1969. ISBN 8200062678.  Results of a symposium held at the University of Bergen, February 23–26, 1967 Bergen/Boston: Universitetsforlaget også publisert av Waveland Press, Prospect Heights 1998
1971 Mennesket som samfunnsborger: en uformell introduksjon til sosialantropologi. Bergen: Universitetsforlaget. 1971.  (red.) U-bøkene Universitetsforlaget
1975 Ritual and Knowledge among the Baktaman of New Guinea Universitetsforlaget
1978 Scale and Social Organization (red.) Universitetsforlaget
1980 Andres liv - og vårt eget. Oslo: Universitetsforl. 1991. ISBN 8200213242. 
1980 Sosialantropologien som grunnvitenskap Grundvidenskaben i dag Folkeuniversitetet
1981 Selected Essays of Fredrik Barth International Library of Anthropology Routledge & Kegan Paul Vol 1: Process and Form in Social Life Vol 2:Features of Person and Society in Swat: Collected Essays on Pathans Books 11
1983 Sohar: Culture and Society in an Omani Town Johns Hopkins University Press
1985 The last Wali of Swat: an Autobiography as Told to Fredrik Barth medforfatter Miangul Jahanzeb Universitetsforlaget også publisert av Columbia University Press 1985
1987 Cosmologies in the Making: a Generative Approach to Cultural Variation in Inner New Guinea Cambridge Studies in Social Anthropology Cambridge University Press
1993 Balinese Worlds University of Chicago Press
1994 Manifestasjon og prosess. Oslo: Universitetsforl. 1994. ISBN 8200024954.  (samling av engelskspråklige artikler oversatt til norsk i serie Det blå bibliotek )
2005 Vi mennesker: fra en antropologs reiser Gyldendal også publisert av Pax 2008
2005 One discipline, four ways: British, German, French, and American anthropology sammen med Andre Gingrich, Robert Parkin og Sydel Silverman The Halle lectures Chicago: University of Chicago Press [basert på en forelesningsserie ved the Max-Planck-Institut für ethnologische Forschung, Halle 2002]
2008 Afghanistan og Taliban Oslo: PaxArtikler (utvalg)1956 «Ecologic relationships of ethnic groups in Swat, north Pakistan» i: American Anthropologist 58 (6), s. 1079–1089.
1959 «Segmentary opposition and the theory of games: a study of Pathan organization» i: Journal of the Royal Anthropological Institute 89 (1), s. 5-22.
1959 «The system of social stratification in Swat, north Pakistan» i: Edmund Leach (red): Aspects of caste in south India, Ceylon, and north-west Pakistan, s. 113-146. Cambridge: Cambridge University Press.
1969 «Pathan identity and its maintenance» i: Fredrik Barth (red.): Ethnic groups and boundaries. Boston: Little, Brown.
1974 «On responsibility and humanity: calling a colleague to account» i: Current Anthropology 15 (1), s. 99-103.
1989 «The analysis of culture in complex societies» i: Ethnos 54, s. 120-142.
1990 «The guru and the conjurer: transactions in knowledge and the shaping of culture in Southeast Asia and Melanesia», Man <N.S.> 25 (4), s. 640-653.


== Referanser ==


== Litteratur ==
Thomas Hylland Eriksen Fredrik Barth. en intellektuell biografi Universitetsforlaget 2013 ISBN 9788215022321
Barth, Fredrik: «Overview: Sixty Years in Anthropology» i Annual Review of Anthropology, DOI: 10.1146/annurev.anthro.36.081406.094407
Siverts, Henning: Fredrik Barth, i Norsk biografisk leksikon, 2. utg. 1999, s. 218-219 e-bok,  nettutgave.
Tambs-Lyche, Harald, (2009): «Fredrik Barths rolle i norsk og internasjonal sosialantropologi» – Norsk antropologisk tidsskrift, bind 20. årgang, nr. nr 1–2, s. 109-116.


== Eksterne lenker ==
(no) Publikasjoner av Fredrik Barth i forskningsdokumentasjonssystemet CRIStin
(no) Publikasjoner av Fredrik Barth i BIBSYS
Jon Hustad Hvordan det hele blir til. Om Fredrik Barths faglitterære forfatterskap Minibiografi i Prosa 01|08
Fredrik Barth Arkivert 12. april 2016 hos Wayback Machine., Bergen Open Research Archive
Barths mest siterte arbeider, Google Scholar
The 'Barthian Debate' in anthropology Arkivert 10. juni 2015 hos Wayback Machine., yale.edu
Transactionalism, encyclopedia69.com